Josef Musil

Josef Musil (3. heinäkuuta 1932 Kostelní Lhota – 26. elokuuta 2017 Praha) oli Tšekkoslovakiaa edustanut lentopalloilija. Hän kuului vuoden 1964 kesäolympialaisissa Tokiossa hopeaa ja vuoden 1968 kesäolympialaisissa Méxicossa pronssia saaneeseen joukkueeseen.

Prahaan vuonna 1946 muuttanut Musil pelasi passarina. Lajinsa maailmanmestaruuskilpailuissa hän oli voittamassa kultaa ja kahta hopeaa sekä Euroopan-mestaruuskilpailuissa kahta kultamitalia. Hänet otettiin Volleyball Hall of Fameen vuonna 2004. Aikoinaan Tšekkoslovakiassa hän sai ”ansioituneen urheilumestarin” arvonimen.

Lähteet 

Tšekkoslovakialaiset lentopalloilijat
Tšekkoslovakialaiset olympiamitalistit
Vuonna 1932 syntyneet
Vuonna 2017 kuolleet